Eldri herra kom til heimilislæknisins út af þrálátum hósta . Þeir höfðu þekkst í tvo áratugi og samskiptin verið góð og gefandi fyrir báða . Gamli maðurinn hafði alla tíð verið grannvaxinn og hinn spengilegasti . Það hefði þurft blindan mann til að taka ekki eftir því að nokkur kíló höfðu bæst við þau hóflegu 65 kíló sem höfðu fylgt þeim gamla í seinni tíð . " Ertu eitthvað að horfa í það við mig , Bjarni minn , að ég hef aðeins bætt á mig ? " spurði öldungurinn sposkur á svip . " Nei , svo sem ekki og ég verð að segja að þú máttir nú alveg við því að þyngjast aðeins , Georg minn , " sagði Bjarni læknir . " Æ , það gerir víst ekkert til . Ég verð hvort eð er aldrei áttatíuogsex ára aftur , " sagði Georg og brosti . Haraldur var reffilegur ekkjumaður á áttræðisaldri sem missti allt sem hann lifði fyrir þegar konan hans dó . Við tóku erfið ár og hann kom alloft við hjá Bjarti heimilislækni sínum til að fá ráðleggingar en mest þó til að létta á sér . Um síðir tóku við bjartari tímar og Haraldur fékk áhuga á lífinu og tilverunni á nýjan leik . Hann hafði meira að segja áhuga á að fá að vita eitt og annað um svokölluð rislyf og bað svo um að fá að prófa viagra . Það var auðsótt mál og líf tók að færast í það sem dautt var talið . Haraldur var sæll og sáttur . Þegar hann kom svo uppáklæddur og fínn til heimilislæknisins til að fá fjölnota lyfseðil komst læknirinn ekki hjá því að taka eftir því að maðurinn var með opna buxnaklauf . " Það er kannski betra að þú heyrir það frá mér svona áður en þú ferð héðan frekar en að heyra það úti í bæ að þú ert með opna búð , Haraldur minn . " " Jæja , er það svo , minn kæri ? Það er víst engin hætta á að neinn gægist þarna út , " sagði Haraldur brosandi og svo hlógu þeir báðir . Rúmlega þrítugur karlmaður kom á heilsugæslustöð og bar sig illa út af inngróinni nögl á hægri stórutá . Hann var ekki fyrr kominn inn þegar stór og stæðileg hjúkka skipaði honum valdsmannsleg á svip að fara inn á skoðunarherbergi og klæða sig úr fötunum . " En mér er bara illt í tánni , " sagði maðurinn . " Svona gerðu eins og ég segi , " sagði hjúkkan ákveðin og maðurinn þorði ekki annað en gegna . Í skoðunarherberginu sat annar karlmaður hálfstrípaður . " Þetta er alveg fáránlegt , " sagði maðurinn með tána . " Ég kem hingað með inngróna nögl á tá og er látinn hátta mig . " " Ég skil nú ekki hvað þú ert að fárast yfir því , " sagði hinn maðurinn . " Ég kom til að gera við símann . " Ímyndunarveikur maður hitti lækni sinn og sagðist vera með lífshættulegan lifrarsjúkdóm . " Hvaða vitleysa er þetta ? " spurði læknirinn . " Það er engin leið til þess að þú gætir vitað að þú værir með þann sjúkdóm því þeir sem fá hann finna ekkert fyrir honum . " " Ég er einmitt nákvæmlega með þau einkenni , " sagði sá ímyndunarveiki og var ekki skemmt . Gamall maður kom til læknis og sagði áhyggjufullur : " Heyrðu Tómas læknir , þú verður að lækka kyngetuna hjá mér . " Tómas var alls óviðbúinn þessari ósk mannsins en vildi vera viss um að hann hefði heyrt rétt . " Hvað segirðu , viltu að ég lækki kyngetuna þína ? " " Já , nákvæmlega , " sagði sá gamli , " hún er öll í hausnum á mér og ég verð að ná henni niður . "